Milano Olimpia

**Milano „Olimpia“**, oficialiai ***Milano „AX Armani Exchange Olimpia“*** – profesionalus Italijos krepšinio klubas iš Milano, žaidžiantis Lega A Basket čempionate. Milano „Olimpia“ yra tituluočiausias Italijos krepšinio klubas.

## Pavadinimai
Dėl remėjų kaitos, komanda dažnai keitė pavadinimus:

* Borletti (1930–1955)
* Simmenthal (1955–1973)
* Innocenti (1973–1975)
* Cinzano (1975–1978)
* Billy (1978–1983)
* Simac (1983–1986)
* Tracer (1986–1988)
* Philips (1988–1993)
* Recoaro (1993–94)
* Stefanel (1994–1998)
* Sony (1998–99)
* Adecco (1999–2002)
* Pippo (2002–03)
* Breil (2003–04)
* Armani Jeans (2004–2011)
* EA7 Emporio Armani (2011–2018)
* AX Armani Exchange (2018–)

## Istorija
1930 m. klubą įkūrė Milano verslininkas Adolfas Bogončelis.

Komanda nuo pat susikūrimo keliavo pergalingu keliu, buvo nuolatiniai Italijos krepšinio čempionato nugalėtojai. 1957 m. į savo gretas klubas ėmė kviestis ir užsienio žaidėjus, tai dar labiau sustiprino jo pozicijas. Septintame dešimtmetyje trys komandos varžėsi dėl pajėgiausio Europos klubo vardo – Milano „Olimpia“, Varezės „Pallacanestro“ ir Madrido „Real“. Nors Milano „Olimpia“ buvo sunkiai pralenkiama Italijoje, Europos taurėse jai sekėsi prasčiau. Aštunto dešimtmečio pradžioje klubas išgyveno krizę, sumažėjo ir pergalių. Tačiau Taurių Laimėtojų taurę jiems iškovoti pavyko.

Aštuntojo dešimtmečio pabaigoje klubas vėl atgimė, prie komandos prisijungė dvyniai Boseliai, Maikas Silvesteris ir Maikas D’Antonis. 1981 m. į komandą atvyko geriausias visų laikų Italijos krepšininkas Dinas Meneginas, bei dar keletas talentingų žaidėjų. Klubas vėl tapo vienu iš žymiausių visoje Europoje. Devintajame dešimtmetyje Milano „Olimpia“ net 9 kartus pasiekė Italijos lygos finalą, ir 5 kartus jame nugalėjo. 1987 m. klubas buvo pirmas ne tik Italijos lygoje, tačiau taip pat laimėjo Italijos taurę, Europos Čempionų taurę, bei Tarpkontinentinę taurę. Europos klubinio krepšinio čempionais Milano „Olimpia“ tapo ir 1988 m., kuomet antrus metus iš eilės įveikė Tel Avivo „Maccabi“.

Vedina įžaidėjo Aleksandro Džordževičiaus, komanda laimėjo 1993 m. Koračo taurę. Jau kitais metais klubą įsigijo Bepį Stefanelį, ir į komandą pakvietė dar daugiau žymių žaidėjų, tokių kaip Dejanas Bodiroga, Gregoras Fučka, Sadro de Polis ir Nando Džentilė. 1996 m. komanda laimėjo Italijos taurę ir Italijos krepšinio čempionatą. Vėliau šalies čempionatą „Olimpia“ laimėjo tik po 18 metų pertraukos.

Nuo 1998 iki 2004 m. klubas išgyveno nuosmukį. Tik 2004 m., kuomet klubo valdyba perėjo į Adriano Gallianio (vadovaujačio futbolo klubo AC Milan direktoriaus), Massimo Moratčio (futbolo klubo „Internazionale“ prezidento), Kobės Brajanto (NBA žvaigždės) ir stilisto Džordžijo Armanio rankas, klubas vėl pradėjo atsigauti. 2007 m. klubas vėl grįžo į tarptautinio krepšinio areną.

2008–2009 m. sezone Milano „Armani Jeans“, laimėjęs penkis iš šešių paskutinių reguliariojo sezono varžybų, pateko į Eurolygos „Top 16“ etapą. Komanda taip pat sugrįžo į Italijos krepšinio lygos finalą, o šį rezultatą pakartojo ir 2010 m. Klubas sugrįžo į Eurolygos „Top 16“ etapą ir 2011–2012 m., o kitus du sezonus ir toliau kopė į viršų. Komanda kelis kartus nuo to laiko laimėjo šalies čempionatą bei taurę, tačiau „Eurolygoje“ į stipriausių komandų gretas nepateko.

## Komandos sudėtis

## Pasiekimai

* Italijos krepšinio lyga (31 k.): 1935–36, 1936–37, 1937–38, 1938–39, 1949–50, 1950–51, 1951–52, 1952–53, 1953–54, 1956–57, 1957–58, 1958–59, 1959–60, 1961–62, 1962–63, 1964–65, 1965–66, 1966–67, 1971–72, 1981–82, 1984–85, 1985–86, 1986–87, 1988–89, 1995–96, 2013–14, 2015–16, 2017–18, 2021–22, 2022–23, 2023–24 m.
* Italijos krepšinio taurė (8 k.): 1971–72, 1985–86, 1986–87, 1995–96, 2015–16, 2016–17, 2020–21, 2021–22, 2025–26 m.
* Europos Čempionų taurė (3 k.): 1965–66, 1986–87, 1987–88 m.
* R. Saportos taurė (3 k.): 1970–71, 1971–72, 1975–76 m.
* R. Koračo taurė (2 k.): 1984–85, 1992–93 m.
* FIBA Tarpžemyninė taurė (1 k.): 1987 m.

## Lietuviai
* Mindaugas Katelynas (2007–2009 m.)
* Jonas Mačiulis (2009–2011 m.)
* Artūras Gudaitis (2017–2020 m.)
* Mindaugas Kuzminskas (2018–2019 m.)

## Treneriai
Milano „Olimpia“ yra treniravę šie treneriai:


*  Džianinas Valis (1935–1943 m.)
*  Umbertas Fedelis (1944–1947 m.)
*  Čezarė Rubinis (1948–1973 m.)
*  Filipas Faina (1973–1978 m.)
*  Danas Petersonas (1978–1987, 2011 m.)
*  Frankas Kasalinis (1987–1990, 1998 m.)
*  Maikas D’Antonis (1990–1994 m.)
*  Bogdanas Tanjevičius (1994–1996 m.)
*  Frankas Marčeletis (1996–1998 m.)
*  Markas Krespis (1998–2000 m.)
*  Valerijus Bjančinis (2000 m.)
*  Gvidas Saibenė (2001 m.)
*  Atilijus Kadža (2002–2004, 2007–2008 m.)
*  Robertas Karmenatis (2004 m.)
*  Linas Lardas (2004–2006 m.)
*  Marijus Fjoretis (2006 m.)
*  Aleksandras Džiordževičius (2006–2007 m.)
*  Zarė Markovskis (2007 m.)
*  Pjeras Bučis (2008–2011 m.)
*  Serdžijas Skariolas (2011–2013 m.)
*  Luka Bankis (2013–2015 m.)
*  Jasminas Repeša (2015–2017 m.)
*  Simonė Pjanidžjanis (2017–2019 m.)
*  Etorė Mesina (2019–2025 m.)
*  Džiuzepė Poeta (2025–)


## Šaltiniai

## Nuorodos

* Oficialus puslapis